proxectonos/corpus_dominio_legal_administrativo_tmp huggingface dataset:
RESOLUCIÓN do 20 de outubro de 1995, da Dirección Xeral de Ordenación Educativa e Centros, pola que se autoriza a implantación de módulos profesionais e ciclos formativos en distintos centros públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

Estudiadas as propostas promovidas ó abeiro da Orde do 17 de marzo de 1995 (DOG do 10/4), pola que se dictan normas referentes á renovación da oferta de ensinanzas experimentais durante o curso 1995/96, procede prosegui-la implantación anticipada das ensinanzas establecidas na Lei orgánica 1/1990, do 3 de outubro, de ordenación xeral do sistema educativo. Con estas autorizacións estase a incrementa-la oferta de postos escolares en lugares onde existía demanda deles.
É polo que esta dirección xeral,
RESOLVE.
Autoriza-la implantación de módulos profesionais e ciclos formativos, cofinanciados co Fondo Social Europeo, nos distintos centros públicos que a continuación se relacionan. Non obstante o desenvolvemento destas ensinanzas queda supeditado á existencia dun mínimo de 20 alumnos/as preinscritos en cada grupo:
a) A Coruña.
* IFP Someso de A Coruña: CM mecanizado.
* IESP Curtis-Estación de Ferrol: CM equipos e instalacións electrotécnicas.
b) Lugo.
* IFP As Mercedes de Lugo: M2 instalación e mantemento de equipos de frío e calor.
c) Pontevedra.
* IFP A Xunqueira de Pontevedra: CM equipos electrónicos de consumo.
* IFP Nº 6-Meixoeiro de Vigo: CM electromecánica do vehículo.
Santiago de Compostela, 20 de outubro de 1995.
Luis Framil Álvarez
Director xeral de Ordenación Educativa e Centros
7894
RESOLUCIÓN do 3 de novembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001749/95 interposto por Academia de Perruquería Cary.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

O 26 de outubro de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001749/95, interposto por Academia de Perruquería Cary, contra resolución da Consellería de Educación e Ordenación Universitaria do 4 de setembro de 1995 que desestima recurso de alzada contra outra da Delegación Provincial da Coruña, sobre incoación de novo expediente sancionador á Academia de Perruquería Cary.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 3 de novembro de 1995.
Juan José Bértolo Cadenas
Secretario xeral da Consellería de Educación e Ordenación Universitaria
7893
ORDE do 13 novembro de 1995 de corrección de erros da do 26 de xuño de 1995, pola que se autoriza provisionalmente o centro autorizado de música Coppelia a imparti-las ensinanzas de grao medio de música establecidas na Lei orgánica de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

Advertida omisión na devandita Orde do 26 de xuño de 1995, publicada no DOG nº 143 do 27 de xullo de 1995, cómpre face-las oportunas rectificacións:
Na páxina 5.952, segunda columna, hai que engadir:
Terceiro: o centro mencionado queda adscrito, para efectos administrativos, ó conservatorio de música superior de Vigo.
O que lle comunico para o seu coñecemento e efectos.
Santiago de Compostela, 13 de novembro de 1995.
Juan Piñeiro Permuy
Conselleiro de Educación e Ordenación Universitaria
95-7896
ORDE do 23 de outubro de 1995 pola que se autoriza o cambio de domicilio, por traslado de instalacións, e o cambio de denominación do centro privado Bayón-Uxía-Teide de Ribeira (A Coruña), do que os demais datos se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

Examinado o expediente incoado pola titularidade do centro privado Bayón-Uxía-Teide de Ribeira
(A Coruña), en solicitude de cambio de domicilio, por traslado de instalacións, e cambio de denominación do dito centro.
Resultando que o devandito centro privado obtivo, por Orde do 30 de maio de 1974, a clasificación condicionada para 8 unidades de educación xeral básica e 3 unidades de educación preescolar.
Vistos o Real decreto 401/1979, do 13 de febreiro (BOE do 8 de marzo), o Real decreto 2377/1985, do 18 de decembro (BOE do 27), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e demais disposicións complementarias.
Considerando que o artigo 14º.3 do Decreto 133/1995 establece que: «o cambio de domicilio dun centro concertado, se non se modifica a área de influencia do mesmo e se manteñan as condicións de atención ó mesmo grupo de poboación escolarizable, non implicará modificación do concerto suscrito».
Considerando que o centro que se expresa, á vista dos informes emitidos pola Unidade Técnica e Inspección de Educación da Delegación Provincial de Educación e Ordenación Universitaria da Coruña e de acordo coas disposicións vixentes na materia, acredita cumpri-los requisitos establecidos para o efecto.
Esta consellería,
DISPÓN:
1º.-Concede-la autorización definitiva por cambio de domicilio ó centro privado que se relaciona no anexo da presente orde.
Excepcionalmente, e mentres non se extingan as ensinanzas de educación xeral básica, o centro poderá seguir impartindo as ditas ensinanzas.
2º.-Autoriza-lo cambio de denominación do centro privado concertado Bayón-Uxía-Teide de Ribeira (A Coruña) pasando a denominarse Bayón.
O cambio de denominación non afectará ó réxime de funcionamento do centro.
Santiago de Compostela, 23 de octubre de 1995.
Jduan Piñeiro Permuy
Conselleiro de Educación e Ordenación Universitaria
ANEXO
Provincia da Coruña.
Concello: Ribeira.
Localidade: Ribeira.
Enderezo: Cubeliño, 33.
Denominación: Bayón.
Titular: Enseduca, Sociedad Anónima Laboral.
Nivel: educación infantil.
Transformación e clasificación definitiva para 3 unidades de educación infantil-2º ciclo.
Nivel: educación primaria.
Transformación e clasificación definitiva para 6 unidades de educación primaria.
8035
CORRECCIÓN de erros.-Orde do 18 de outubro de 1995 pola que se designan os centros de educación secundaria autorizados para levar á práctica durante o curso 1995-1996, con carácter experimental, proxectos de orientación educativa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1995

Advertido erro na inserción da mencionada orde, publicada no Diario Oficial de Galicia, número 215, do 9 de novembro de 1995, procede efectua-la seguinte rectificación:
No anexo II, páxina 8.238, onde di: «IFP de Xinzo de Limia... Mª Jesús Feijoo Santos», debe dicir: «Xinzo de Limia... Manuel Castro Blanco».
7954
ORDE do 21 de novembro de 1995 pola que se aproba o cambio de dominio mortis causa das bateas de cultivo de mexillón denominadas G.M.P. número 1 e DAMA número 2, a favor de Generosa Miranda Pérez, José Miguel e Mª José Outeiral Miranda.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/12/1995

Visto o expediente de cambio de dominio que a continuación se menciona, instruído para efectos da transmisión da concesión administrativa pertinente e
do establecemento que a ampara; tendo en conta o previsto no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio de 1993), e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe do Servicio Xurídico de Planificación, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: G.M.P. nº 1
Cultivo: mexillón
Localización: Pobra do Caramiñal E, cuadrícula 134
Data da concesión: 19-6-74
Data do remate da última prórroga: 14-08-2.004
Anterior concesionario: Wenceslao Outeiral Carreño e Generosa Miranda Pérez
Novos titulares da concesión e batea: Generosa Miranda Pérez y Mª José Outeiral Miranda.
Denominación da batea: Dama nº 2
Cultivo: mexillón
Localización: Pobra do Caramiñal H, cuadrícula 12
Data da concesión: 29-2-64
Data do remate da última prórroga: 30-3-2.004
Anterior concesionario: Wenceslao Outeiral Carreño
Novos titulares da concesión e batea: José Miguel Outeiral Miranda (usufructuaria: Generosa Miranda Pérez).
Os novos titulares quedan subrogar nestes dereitos e obrigas do anterior concesionario, así como obrigados ó cumprimento das disposicións legais vixentes que lle sexan aplicables e de rango suficiente.
A Coruña, 21 de novembro 1995.
P.D. (Orde 27-6-1990)
Jesús Espada Martínez
Delegado territorial de Pesca, Marisqueo e Acuicultura
8044
ORDE do 21 de novembro de 1995 pola que se fixa o prezo de venda ó público da publicación Control de calidad en mamografía.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/12/1995

A Ley 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 21 de novembro de 1995.
José Manuel Romay Beccaría
Conselleiro de Sanidade e Servicios Sociais
ANEXO I
Control de calidad en mamografía2.500 pesetas
8098
DECRETO 323/1995, do 2 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 70 P.O.L. 1995.-Pantón, E.P. Frontón-Seragude.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/12/1995

A Deputación Provincial de Lugo, en sesión celebrada o día 31 de xullo de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Conselleria de Xustiza, Interior e Relacións Laborais o día 8 de novembro de 1995 de baixo o número 10366.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 10 de novembro de 1995 nº de rexistro de entrada 10524.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estar incluídas no Plan Provincial de Obras e Servicios 1995, e na súa consecuencia pola necesidade de te-la obra iniciada neste exercicio económico segundo as normas dos plans provinciais, xa que, do contrario, se malgastarían as subvenciós doutras administracións.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día dous de decembro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para
a execución das obras do proxecto de 70 P.O.L. 1995.-Pantón, E.P. Frontón-Seragude.
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8099
DECRETO 325/1995, do 2 de decembro, polo que se aproba o escudo heráldico do Concello de Vilasantar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/12/1995

O Concello de Vilasantar considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva par aa súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente instruíuse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.d. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporación locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de decembro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Vilasantar, que quedará organizado do seguinte xeito: de azur, un báculo de ouro, co seu pano ou veo abacial de prata, resaltado de tres ondas de prata e acompañado, no cantón destro do xefe, dunha cruz de ouro; bordura de prata con sete aspas de gules. No timbre, coroa real pechada.
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
6728
ORDE do 6 de novembro de 1995 pola que se autoriza o cambio de denominación do colexio público A Barquiña (Noia) e do colexio público de Goián (Tomiño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/12/1995

Vista a Orde do 18 de decembro de 1991 (DOG do 14 de xaneiro de 1992), así como os correspondentes informes, por proposta da Dirección Xeral de Ordenación Educativa e Centros, esta consellería,
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 6 de novembro de 1995.
Juan Piñeiro Permuy
Conselleiro de Educación e Ordenación Universitaria
ANEXO
-Provincia: A Coruña.
Concello: Noia.
Denominación: colexio público da Barquiña.
Código do centro: 15010681.
Zona educativa: 150952 Noia.
Nova denominación: colexio público Alexandre Rodríguez Cadarso.
-Provincia: Pontevedra.
Concello: Tomiño.
Denominación: colexio público de Goián.
Código do centro: 36009391.
Zona educativa: 361148 Tomiño, Goián.
Nova denominación: colexio público Pintor Antonio Fernández.
9507991
ORDE do 8 de novembro de 1995 pola que se autoriza e suprimen ensinanzas nas escolas familiares agrarias dos centros privados O Piñeiral do concello de Arzúa (A Coruña) e A Cancela do concello das Neves (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/12/1995

A Lei orgánica 1/1981, do 6 de abril, pola que se aprobou o Estatuto de autonomía de Galicia, e o Real decreto 1763/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de educación, recoñécenlle á Consellería de Educación e Ordenación Universitaria as competencias en materia de planificación, regulación e administración do ensino regrado.
Tendo en conta os informes da Dirección Xeral de Ensinanzas Profesionais e Formación de Adultos e por proposta da Dirección Xeral de Ordenación Educativa e Centros. Esta consellería,
DISPÓN:
Primeiro.-Suprimi-la especialidade de Administración e Xestión de Empresas Comunitarias, de rama administrativa, nos centros que se citan:
EFA A Cancela das Neves.
EFA O Piñeiral de Arzúa.
Segundo.-Autoriza-la especialidade de Goberno e Administración de Servicios Comunitarios, da rama agraria, na EFA A Cancela das Neves.
Terceiro.-Autoriza-la especialidade de Administración e Xestión de Empresas Agrarias, da rama agraria, na EFA O Piñeiral de Arzúa.
Santiago de Compostela, 8 de novembro de 1995.
Juan Piñeiro Permuy
Conselleiro de Educación e Ordenación Universitaria
95-8052
DECRETO 321/1995, do 2 de decembro, polo que se declara a utilidade pública e a urxente ocupación dos bens e dereitos afectados pola obra de clave CN-10-02-95 nave para reparación de redes no porto de Pontedeume.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/12/1995

Con data 16 de outubro de 1995, o director xeral de Obras Públicas aprobou o proxecto de nave para reparación de redes no porto de Pontedeume.
Os bens e dereitos nos que se concreta a declaración de urxente ocupación aparecen recollidos e valorados no citado proxecto, e nas resolucións do 6 de abril de 1995 da Dirección Xeral de Obras Públicas, nas que se aceptan alegacións formuladas no período de información pública, e que se incorporan o citado proxecto.
A competencia para efectua-la declaración de urxente ocupación ten atribuída á Xunta de Galicia, en virtude do artigo 2º do Decreto 167/1982, do 1 de decembro, sobre asunción de transferencias en
materia de portos, e a súa asignación á Consellería de Política Territorial, Obras Públicas e Vivenda.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Ley 25/1988, do 29 de xullo, por proposta do conselleiro de Política Territorial, Obras Públicas e Vivenda logo de deliberación do Consello da Xunta de Galicia na súa reunión do día dous de decembro de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios que se concretan no expediente administrativo, para efectos de expropiación, no proxecto das obras de clave CN-10-02-95 nave para reparación de redes no porto de Pontedeume.
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
95-7988
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 249/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita auto
rización para instalar unha L.M.T. ó C.T. Zelnova, concello do Porriño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. ó C.T. Zelnova, concello do Porriño.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
9508253
RESOLUCIÓN do 10 de novembro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/1560/1995, interposto por Carmen Crespo López e outros.
SERVICIO GALEGO DE SAÚDE — III. OUTRAS DISPOSICIÓNS — 12/12/1995

Notificóuselle ó Servicio Galego de Saúde providencia da Sala do Contencioso-Administrativo do Tribunal Superior de Xustiza de Galicia, pola que se reclama o expediente relativo ó recurso nº 1/1560/1995, interposto por Carmen Crespo López e outros contra a resolución deste centro directivo do 19 de xuño de 1995 (DOG nº 122, do 27 de xuño) pola que se convoca concurso-oposición para o ingreso en determinadas categorías de personal estatutario do Servicio Galego de Saúde, en concreto no que se refire ás categorías de traballador social e grupo de xestión da función administrativa.
En consecuencia, esta dirección xeral acorda, de conformidade co disposto no artigo 64 da Lei regulamentadora da xusrisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedimento e se emprazan para que poidan comparecer e constituirse en parte en autos na sección primeira da referida sala no prazo de nove días.
Santiago de Compostela, 10 de novembro de 1995.
Carlos Negreira Souto
Director xeral de recursos Humanos
95-08040
ORDE do 17 de novembro de 1995 pola que se lle concede autorización definitiva para unha unidade de educación especial ó centro privado Ayala de Narón (A Coruña), os demais datos do cal se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/12/1995

Examinado o expediente incoado pola titularidade do centro privado Ayala de Narón (A Coruña) en solicitude de autorización definitiva para unha unidade de educación especial no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección Técnica de Educación Básica e pola unidade técnica.
Resultando que o centro obtivo a clasificación definitiva para imparti-las ensinanzas de EXB por Orde do 12 de xuño de 1991.
Resultando que a unidade de educación especial que se solicita ten como finalidade a atención, mediante o tratamento educativo adecuado, dos alumnos con necesidades educativas especiais para a súa plena incorporación á vida escolar e social e non se fai necesaria a súa escolarización en centros específicos de educación especial.
Vistos o Real decreto 334/1985, do 6 de marzo, de ordenación da educación especial (BOE do 16), a Orde do 9 de agosto de 1985 (DOG do 3 de setem
bro), a orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o centro reúne os requisitos necesarios de acordo coas disposicións vixentes na materia, esta consellería,
DISPÓN:
Autorizarlle ó centro privado Ayala de Narón (A Coruña) a creación dunha unidade de educación especial.
Santiago de Compostela, 17 de novembro de 1995.
Juan Piñeiro Permuy
Conselleiro de Educación e Ordenación Universitaria
ANEXO
-Provincia da Coruña.
Concello: Narón.
Localidade: A Solana.
Enderezo: Cristóbal Colón, 17.
Denominación: Ayala.
Titular: Academia Ayala, Sociedad Cooperativa Limitada.
Nivel: educación especial.
Unidades que se autorizan: 1 psíquicos.
7972
RESOLUCIÓN do 16 de outubro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 235/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Sestelo y Cía, S.A., con domicilio en Ponteareas no que solicita autorización para instalar un centro de distribución cun centro de transformación de 50 kVA en Queidores-Bugarín, concello de Ponteareas, e cumpridos os trámites de información pública que determina o artigo 9º do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes,
RESOLVEU:
Autorizar a Sestelo y Cía, S.A. a instalación dun centro de distribución cun centro de transformación de 50 kVA en Queidores-Bugarín, concello de Ponteareas.
Esta autorización non supón a aprobación do proxecto.
Pontevedra, 16 de outubro de 1995.
Ramón Álvarez Abad
Delegado provincial de Pontevedra
8050
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 280/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. elevación Caeira-Razó-Sanxenxo, en Avda. A Toxa 47, concello de Poio, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. elevación Caeira-Raxó-Sanxenxo, en Avda. A Toxa 47, concello de Poio.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
95-7970
RESOLUCIÓN do 28 de novembro de 1995, da Secretaría Xeral da Consellería da Presidencia e Administración Pública, pola que se emprazan as partes interesadas no recurso contencioso-administrativo número 02/0005671/1995, interposto por Dolores Liñeiro Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/12/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo nº 02/0005671/1995, interposto por Dolores Liñeiro Martínez contra denegación presunta por silencio do recurso ordinario interposto contra a resolución da Secretaría Xeral para o Turismo do 20-6-95, sobre sanción con multa e cesamento de actividade de camping do establecemento O Paraíso, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de 9 días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril, de medidas urxentes de reforma procesual.
Santiago de Compostela, 28 de novembro de 1995.
Pablo Figueroa Dorrego
Secretario xeral da Consellería da Presidencia e Administración Pública
95-08091
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 241/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Froxán, concello de Rodeiro, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de dunha L.M.T. e un C.T. en Froxán, concello de Rodeiro.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
95-8049
DECRETO 316/1995, do 2 de decembro, polo que se acepta a cesión a título gratuíto á Xunta de Galicia dunha parcela de 3.646 metros cadrados para a construcción dun edificio destinado a escola oficial de idiomas de Pontevedra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/12/1995

O Pleno da Corporación municipal de Pontevedra, reunido en sesión extraordinaria o 19 de agosto de
1993 acordou a cesión á Xunta de Galicia dunha parcela de 3.646 m para a construcción dun edificio destinado a Escola Oficial de Idiomas.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións, impostos sobre eles, supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Educación e Ordenación Universitaria, feita nos termos nos que o Concello de Pontevedra acordou a cesión, logo de deliberación do Consello da Xunta de Galicia na súa reunión do día dous de decembro de mil novecentos noventa e cinco,
DISPOÑO:
Artigo 1º
Acéptase a cesión gratuíta á Xunta de Galicia da parcela de 3.646 m de superficie, situada na Xunqueira do Lérez do concello de Pontevedra, que linda ó norte, rúa de nova apertura; ó sur, colexio da Xunqueira; ó leste, Centro de Formación do Profesorado; ó oeste, INEM; con destino á construcción da Escola Oficial de Idiomas.
O inmoble descrito atópase inscrito no Rexistro da Propiedade nº 1 de Pontevedra, no tomo 546, libro 206, folio 118, número 17.189.
Artigo 2º
O inmoble cedido destinarase á construcción da Escola Oficial de Idiomas.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposicion derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dous de decembro de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
7990
RESOLUCIÓN do 20 de setembro de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 4/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 10/11/1995

Visto o expediente incoado nesta delegación provincial a petición de Severino Durán Rivas con domicilio en Ferrol no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da administración do Estado á Xunta de Galicia en materia de industria, esta delegación provincial, resolveu:
Autorizar a Severino Durán Rivas a instalación eléctrica que ten como características principais as seguintes: L.M.T., aérea, a 20 kV, de 14 km de lonxitude, cunha capacidade de transporte de 6.900 kVA, con conductores tipo LA-56 e apoios de formigón e metálicos, desde a central Castelo en Castelo (Lalín) ata
o C.T. de Penagudín, propiedade de Hidroeléctrica de Silleda, concellos de Lalín e Vila de Cruces.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 20 de setembro de 1995.
Ramón Álvarez Abad
Delegado provincial de Pontevedra
95-7106
RESOLUCIÓN do 9 de outubro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 236/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 10/11/1995

Visto o expediente incoado nesta delegación provincial por instancia de Hidroeléctrica de Silleda, con domicilio en Silleda no que solicita autorización para instalar un C.T. no polígono industrial de Silleda, concello de Silleda, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Hidroeléctrica de Silleda a instalación dun C.T. no polígono industrial de Silleda, concello de Silleda.
Esta autorización non supón a aprobación do proxecto.
Pontevedra, 9 de outubro de 1995.
Ramón Álvarez Abad
Delegado provincial de Pontevedra
7118
RESOLUCIÓN do 26 de outubro de 1995, da Dirección Xeral de Universidades e Investigación, pola que se fai pública a relación provisional de beneficiarios das accións de apoio económico ós estudiantes universitarios que se citan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/1995

Rematado o proceso de selección das solicitudes de axuda para accións de apoio económico ós estudiantes universitarios, convocadas por Orde do 30 de marzo de 1995, (DOG do 11 de maio), procede, atendendo a proposta elaborada pola comisión avaliadora prevista na devandita orde, facer pública a relación provisional de beneficiarios de conformidade coas respectivas bases.
En consecuencia, esta dirección xeral,
RESOLVE:
Primeiro.-Facer pública a relación provisional de beneficiarios de accións de apoio económico ós estudiantes universitarios convocadas pola Orde do 30 de marzo de 1995, (DOG do 11 de maio), que a continuación se indican:
-Axudas a asociacións de estudiantes das universidades galegas, (anexo I da orde).
-Axudas complementarias ás bolsas de carácter xeral de estudios universitarios convocadas polo MEC, (curso 1994/1995), dirixidas a estudiantes con residencia en Galicia pero que realizan os seus estudios en universidades de fóra de Galicia, (anexo IV da orde).
-Axudas de desprazamento para a realización de prácticas recoñecidas nos plans de estudios correspondentes ás titulacións universitarias autorizadas nas universidades galegas, (anexo V da orde).
-Financiamento de viaxes para estadías nalgún estado membro da Unión Europea co obxecto de coñece-la lingua dese país (anexo VI da orde).
-Axudas complementarias do programa de acción da Unión Europea de mobilidade de estudiantes (ERASMUS), (anexo VII da orde).
Segundo.-As ditas relacións provisionais estarán expostas nos taboleiros de anuncios da Consellería de Educación e Ordenación Universitaria, das súas delegacións provinciais, dos rectorados das tres universidades de Galicia e na oficina de información administrativa da Consellería da Presidencia e Administración Pública.
Terceiro.-Contra esta resolución poderase formular reclamación no prazo de dez (10) días hábiles contados desde o seguinte ó da publicación desta resolución no Diario Oficial de Galicia. A reclamación presentarase no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/1992 de réxime xurídico das administracións públicas e do procedemento administrativo común.
Santiago de Compostela, 26 de outubro de 1995.
José Manuel Touriñán López
Director xeral de Universidades e Investigación
95-7134
RESOLUCIÓN do 13 de setembro de 1995 de adxudicación de dúas bolsas para a formación de expertos en indicadores estatísticos convocadas polo IGE.
INSTITUTO GALEGO DE ESTATÍSTICA — III. OUTRAS DISPOSICIÓNS — 27/09/1995

José Antonio Campo Andión, director do Instituto Galego de Estatística, o abeiro do disposto na base quinta da Resolución do 17 de xullo de 1995, pola que se anuncia a convocatoria pública de dúas bolsas para a formación de expertos en indicadores estatísticos, vista a proposta de adxudicación que formula a comisión de valoración.
RESOLVE:
Primeiro.-Concede-las bolsas ás aspirantes que se relacionan na orde que segue:
-Mónica Marta López Pérez.
-María José Lombardía Cortina.
Designar como suplentes ás aspirantes que se relacionan, na orde que segue:
-Julia Grueiro Ríos.
-Olga Sánchez Rodríguez.
-Nuria Vázquez Aguiar.
Segundo.-De acordo co artigo 109 da Lei 30/1992, do 26 de novembro, de réxime xurídico das administracións públicas e do procedemento administrativo común, a presente resolución de adxudicación pon fin á vía administrativa e contra ela cabe interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir da data de notificación efectiva dos interesados.
Santiago de Compostela, 13 de setembro de 1995.
José Antonio Campo Andión
Director do Instituto Galego de Estatística
9506149
CORRECCIÓN de erros.-Orde do 17 de agosto de 1995 polo que se autoriza o cambio de titularidade do centro privado Bayón-Uxía-Teide de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/09/1995

Advertido erro na citada orde, publicada no DOG nº 182, do 21 de setembro de 1995, cómpre face-la oportuna corrección:
Na páxina 7.133, onde di: «Endesuca, Sociedad Anónima Laboral», debe dicir: «Enseduca, Sociedad Anónima Laboral».
6074
RESOLUCIÓN do 7 de setembro de 1995, da Dirección Xeral de Ordenación Educativa e Centros, pola que se lle autoriza a ampliación de unha unidade do segundo ciclo de educación infantil ó centro privado La Grande Obra de Atocha da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/09/1995

Examinado o expediente incoado pola titularidade do centro privado La Grande Obra de Atocha no que solicita a ampliación dunha unidade do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación
Universitaria da Coruña que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Esta dirección xeral resolveu:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 7 de setembro de 1995.
Luis Framil Álvarez
Director xeral de Ordenación Educativa e Centros
ANEXO
Provincia da Coruña.
Concello: A Coruña.
Localidade: A Coruña.
Enderezo: Praza de España, 36.
Denominación: La Grande Obra de Atocha.
Titular: instituto secular Hijas de la Natividad de María.
Nivel: educación infantil, 2º ciclo.
Unidades de que constaba: 7
Unidades novas autorizadas: 1
Total de unidades autorizadas: 8
6200
CORRECCIÓN de erros.-Resolución do 19 de xullo de 1995 pola que se convocan oitenta e catro cursos de formación continua para o persoal de institucións sanitarias dependentes do Servicio Galego de Saúde.
SERVICIO GALEGO DE SAÚDE — III. OUTRAS DISPOSICIÓNS — 13/09/1995

Advertidos erros na citada resolución, publicada no DOG número 142, do 26 de xullo de 1995, é oportuno efectua-las seguintes modificacións:
-Na páxina 5.926, no apartado 3 do curso de electrocardiografía clínica, onde di: «Duración: 20 horas», debe dicir: «Duración: 30 horas».
Onde di: «Datas: 6-10 de novembro. Horario: 17 a 21. Centro: Centro de Saúde do Barco. Ourense», debe dicir: «Datas: 6-17 de novembro. Horario: 17 a 21. Centro: Centro de Saúde do Barco. Ourense».
-Na páxina 5.926, no apartado 3 do curso de resucitación cardiopulmonar básica, onde di: «Duración: 30 horas», debe dicir: «Duración: 15 horas».
Onde di: «Datas: 3-4, 17-17 de outubro. Horario: 17 a 21. Centro: Centro de Saúde das Fontiñas. Santiago de Compostela», debe dicir: «Datas: 3-4, 17-18 de outubro. Horario: 17 a 21. Centro: Centro de Saúde das Fontiñas. Santiago de Compostela».
-Na páxina 5.927, no apartado 3 do curso de resucitación cardiopulmonar avanzada, onde di: «Duración: 30 horas», debe dicir: «Duración: 15 horas».
-Na páxina 5.927, no apartado 3 do curso de atención o paciente politraumatizado, onde dice: «Duración: 30 horas», debe dicir: «Duración: 15 horas».
-Na páxina 5.927, no apartado 3 do curso de ecografía xinecolóxica para médicos de atención primaria, onde di: «Duración: 30 horas», debe dicir: «Duración: 15 horas».
Onde di: «Datas: 1-2 de decembro. Horario: 17 a 21. Centro: Delegación de Sanidade. Pontevedra», debe dicir: «Datas: 27 de novembro-1 de decembro. Horario: 17 a 21. Centro: Delegación de Sanidade. Pontevedra».
-Na páxina 5.928, no apartado 3 do curso de programa do embarazo e da muller en atención primaria, onde di: «Datas: 9-11 de novembro. Horario: 17 a 21. Centro: Hospital Materno-Infantil. A Coruña», debe dicir: «Datas: 11-15 de decembro. Horario: 17 a 21. Centro: Hospital Materno-Infantil. A Coruña».
-Na páxina 5.929, no apartado 3 do curso de avaliación e mellora da calidade asistencial en atención primaria, onde di: «Duración: 30 horas», debe dicir: «Duración: 20 horas».
Onde di: «Datas: 28-29 de novembro. Horario: 17 a 21. Centro: Centro de Saúde rúa México. Vigo», debe dicir: «Datas: 20-24 de outubro. Horario: 17 a 21. Centro: Centro de Saúde rúa México. Vigo».
6018
RESOLUCIÓN do 6 de setembro de 1995 pola que se amplía o prazo de inscrición para participar en certos cursos de formación continua para o persoal de institucións sanitarias dependentes do Servicio Galego de Saúde convocados mediante Resolución do 19 de xullo de 1995.
SERVICIO GALEGO DE SAÚDE — III. OUTRAS DISPOSICIÓNS — 13/09/1995

O 26 de xullo de 1995 foi publicada a convocatoria de oitenta e catro cursos de formación contínua para o persoal de institucións sanitarias dependentes do Servicio Galego de Saúde, mediante resolución da Dirección Xeral de Recursos Humanos do 19 de xullo de 1995.
Finalizado o aprazo de presentación de instancias o día 2 de setembro, advírtese que en determinados cursos o número de instancias formalizadas resulta substancialmente inferior ó número de prazas convocadas.
Co fin de acada-la máxima participación nos devanditos cursos,
DISPONSE:
Artigo único.-Amplia-lo prazo de presentación de instancias do 11-9-1995 ó 18-9-1995, ámbolos dous inclusive, para os cursos e destinatarios que se relacionan no anexo, que deberán formalizarse conforme o establecido na resolución deste centro directivo do 19 de xullo de 1995 (DOG nº 142, do 26 de xullo de 1995).
Santiago de Compostela, 6 de setembro de 1995.
Carlos Negreira Souto
Director xeral de Recursos Humanos
4973
CORRECCIÓN de erros.-Orde do 31 de xullo de 1995 sobre revogación do título-licencia da axencia de viaxes a Viajes Ibermex, S.A., con número XG-102 e casa central en Pontevedra na rúa Novas Galerías Oliva, local 7.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/09/1995

Advertido erro na devandita orde publicada no DOG nº 171 do mércores 7 de setembro de 1995, cómpre face-la oportuna corrección:
Na páxina 6.822, na segunda columna, no primeiro parágrafo, onde di: «sita na rúa Novas Galerías Oliva, local 7 de Vigo (Pontevedra)», debe dicir: «sita na rúa Novas Galerías Oliva, local 7 de Pontevedra».
No penúltimo parágrafo, onde di: «RESOLVE: Revoga-lo título-licencia de axencia de viaxes a Viajes Ibermex, S.A., con nº XG-102 e casa central na rúa Novas Galerías Oliva, local 7 de Vigo (Pontevedra)», debe dicir: «RESOLVE: Revoga-lo título-licencia de axencia de viaxes a Viajes Ibermex, S.A., con nº XG-102 e casa central na rúa Novas Galerías Oliva, local 7 de Pontevedra».
94-6269
CORRECCIÓN de erros.-Decreto 169/1995, do 16 de xuño, polo que se regulan os rexistros de altos cargos da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 07/09/1995

Advertidos erros na publicación do Decreto 169/1995, do 16 de xuño, producida no DOG nº 117, do 20 de xuño pasado, cómpre face-las oportunas correccións:
Na páxina 4.637, artigo 2º, apartado 4, onde di: «...nos tres meses seguintes á data de toma de posesión nalgún dos cargos públicos enumerados no apartado 1 deste artigo.», debe dicir: «...nos tres meses seguintes á data de toma de posesión nalgún dos cargos públicos enumerados nos apartados 1 e 2 deste artigo.»
Na páxina 4.638, disposición adicional terceira, apartado 4, onde di: «Unha vez realizada a información preia á Inspección Xeral de Servicios da Xunta de Galicia elevará...» debe dicir: «Unha vez realizada a información previa a Inspección Xeral de Servicios da Xunta de Galicia elevará...»
95-5324